Document ID: 31985D0613

Tarybos sprendimas
1985 m. gruodžio 20 d.
dėl programų ir priemonių, susijusių su gyvsidabrio ir kadmio išmetimu pagal Konvenciją dėl jūros teršimo iš sausumos šaltinių prevencijos patvirtinimo Bendrijos vardu
(85/613/EEB)
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ir ypač į jos 235 straipsnį,
atsižvelgdama į Komisijos rekomendaciją [1],
atsižvelgdama į Europos Parlamento nuomonę [2],
kadangi 1975 m. kovo 3 d. Bendrija patvirtino Konvenciją dėl jūros teršimo iš sausumos šaltinių prevencijos [3];
kadangi Bendrija taip pat tapo tos Konvencijos Susitariančiąja Šalimi;
kadangi Konvenciją administruojanti Paryžiaus komisija susitarė dėl programų ir priemonių dėl gyvsidabrio ir kadmio išmetimo ir Bendrija paprašyta jas patvirtinti raštu iki 1985 m. gruodžio 31 d.;
kadangi šių programų ir priemonių nuostatos atitinka tas, kurios pateiktos atitinkamose Bendrijos Direktyvose 76/464/EEB [4], 83/513/EEB [5] ir 84/156/EEB [6];
kadangi todėl pageidautina, kad Bendrija patvirtintų minėtas programas ir priemones;
kadangi Sutartyje nenumatyti tam reikalingi įgaliojimai, išskyrus tuos, kurie nurodyti 235 straipsnyje,
NUSPRENDĖ:
Vienintelis straipsnis
1. Taryba Bendrijos vardu patvirtina programas ir priemones, susijusias su gyvsidabrio ir kadmio išmetimu, vykdomas pagal Konvenciją dėl jūros teršimo iš sausumos šaltinių prevencijos.
Minėtų programų ir priemonių tekstai pateikti šio sprendimo priede.
2. Tarybos pirmininkas įgaliojamas paskirti asmenį ar asmenis, įgaliotus pranešti apie šį patvirtinimą Paryžiaus komisijai iki 1985 m. gruodžio 31 d.
Priimta Briuselyje, 1985 m. gruodžio 20 d.

Labels: 1
5
20